
2

   Z A P I S N I K

5. sjednice Vijeća Mjesnog odbora  Dugave,
održane 19. listopada 2021.



Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 19,00  sati.

Nazočni članovi vijeća:  Borovac Darko, Grobelšek Ivan, Josipović Josip, Kurilić Tanja, Maurović Tomislav, Petrinović Kruno, Pigac Oskar, Ptiček Berislav i Snežana Stojaković (sa zakašenjenjem od 10 minuta).


Nenazočni članovi vijeća:  nema ih


Ostali nazočni:	Petra Crnko, stručna referentica u Gradskom uredu za mjesnu samoupravu
			




Predsjednik Berislav Ptiček konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara sjednicu usvajanjem zapisnika 4. radne sjednice MO Dugave. (8 "za"). 


	Nakon toga na prijedlog predsjednika Vijeće bez rasprave, jednoglasno, utvrđuje

DNEVNI RED

	1. Prijedlog za izmjenu Plana komunalnih aktivnosti za 2021. – zaključak, donosi se
	2. Prijedlozi za uvrštenje u Program građenja komunalne infrastrukture na području Grada Zagreba u 2022. godini – zaključak, donosi se
	3. Prijedlozi za uvrštenje u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – zaključak, donosi se
	4. Postavljanje pločice na klupu – na prijedlog grupe građana, prijatelja K. B. B. – zaključak, donosi se
	5. Postavljanje uspornika – Ulica sv. Mateja 116 – zaključak, donosi se
	
	6. Iscrtavanje zabrane parkiranja ispred garaža – Gomboševa ulica – zaključak, donosi se
	7. Korištenje prostora 
			– Klub liječenih alkoholičara – Dugave
                                    - Domovinski pokret – Dugave
                                    - S. M. – volonterski rad
	8. Boćalište – Abramovićeva – zaključak, donosi se
	9. Saniranje dva šahta na livadi kod Čalogovićeve 24 - zaključak, donosi se
	10. Čišćenje slivnika na pješačkom prijelazu kod Oktogona prema Školskom prilazu - zaključak, donosi se
	11. Pitanja, obavijesti i prijedlozi



   Ad 1. Prijedlog za izmjenu Plana komunalnih aktivnosti za 2021.

Predsjednik Vijeća je na temelju Plana komunalnih aktivnosti za 2021. predložio izmjenu u svezi postavljanja dodatnih 20 klupa u parkove i na javne površine, te stavio prijedlog na glasanje. Članovi Vijeća na njih nisu imali primjedbi, te je predmetni Prijedlog usvojen jednoglasno (9 "za").


					ZAKLJUČAK
o Prijedlogu za izmjenu Plana komunalnih aktivnosti za 2021

1. Vijeće MO Dugave daje pozitivno mišljenje na Prijedlog za izmjenu Plana komunalnih aktivnosti za 2021.
2. Ovaj Zaključak dostavlja se Vijeću Gradske četvrti Novi Zagreb - istok.  



Ad 2. . Prijedlozi za uvrštenje u Program građenja komunalne infrastrukture na području Grada Zagreba u 2022. godini

Predsjednik Vijeća je otvorio raspravu o prijedlozima za uvrštenje u Program građenja komunalne infrastrukture na području Grada Zagreba u 2022. godini. Nakon rasprave jednoglasno je donesen sljedeći (9 "za").


ZAKLJUČAK
o Prijedlozima za uvrštenje u Program građenja komunalne infrastrukture na području Grada Zagreba u 2022. godini
 
	1. Vijeće MO Dugave kao prioriteti za uvrštenje u Program građenja komunalne infrastrukture na području Grada Zagreba u 2022. godini, predlaže sljedeće akcije:
 - Obnova sportskog kompleksa iza OŠ Dugave
- Izrada PD za cjelovito uređenje zelene površine između ambulante i Sarajevske
- Postavljanje tri Viktorijina zdenca: prva pored parka za pse i vježbališta, potom kod zelene površine kod križanja SR Njemačke i Vatikanske, te u zapadnom dijelu centralnog parka kod dječjeg igrališta
- Izgradnja JR kod psećeg parka i susjednog sportskog vježbališta u centralnom parku u Dugavama
- Izvedba pješačke staze u centralnom parku uz pseći park prema ulici Sv. Mateja, zajedno sa rasvjetom
- Izrada PD za sanaciju platoa Sv. Mateja 69-81 i 49-77
- -Uređenje tribina i svlačionica NK Zelengaj


	2. Ovaj Zaključak dostavlja se Vijeću Gradske četvrti Novi Zagreb - istok.
	
Ad 3. Prijedlozi za uvrštenje u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

Predsjednik Vijeća otvorio je raspravu nakon koje je jednoglasno donesen (9 „za”)


ZAKLJUČAK
o Prijedlozima za uvrštenje u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

1. Vijeće MO Dugave predlaže da se u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. unese sljedeća akcija:

- Pojačanje javne rasvjete na križanju Vatikanske i Ulice sv. Mateja

	2. Ovaj Zaključak dostavlja se Vijeću Gradske četvrti Novi Zagreb - istok.




	Ad 4. . Postavljanje spomen pločice na klupu

	Na temelju prijedloga građana, prijatelja pokojnog K. B. B. Vijeće je raspravljalo o postavljanju spomen pločice na klupu na kojoj je pokojnik uživao boraviti. Kako je riječ o hvalevrijednoj inicijativi sjećanja na stanovnika naselja zaključak je jednoglasno usvojen (9 "za").

ZAKLJUČAK
		o postavljanju spomen pločice u znak sjećanja na K. B. B. na klupu
  


	1. Vijeće MO Dugave daje pozitivno mišljenje o postavljanju spomen pločice u sjećanje na K. B. B. na klupu i o tome će obavijestiti nadležne u podružnici Zagrebačkog holdinga d.o.o. - podružnica Zrinjevac.
	2. Ovaj Zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o., podružnica Zrinjevac.











Ad 5 Prijedlog o postavljanju uspornika – Ulica sv. Mateja 116


	Predsjednik Vijeća u skladu s raspravom na 4. sjednici VMO Dugave stavio je na glasovanje prijedlog o postavljanju uspornika u Ulici sv. Mateja 114. -116. i  prijedlog je jednoglasno prihvaćen (9 „za”).

ZAKLJUČAK
			o postavljanju uzvisnika u Ulica sv. Mateja 116

1. Vijeće MO Dugave podržava prijedlog za postavu uzvisnika na lokaciji, Ulici sv. Mateja 114. – 116., te traži mišljenje Sektora za promet za postavljanje navedenog

2. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektor za promet.


Ad 6. Iscrtavanje kolnog znaka zabrane parkiranja ispred garaža – Gomboševa ulica 


Predsjednik Vijeća u skladu s raspravom na 4. sjednici VMO Dugave stavio je na glasovanje zahtjev za iscrtavanje kolnog znaka zabrane parkiranja ispred privatnih garaža u Gomboševoj ulici. 
 Ovaj Zaključak je jednoglasno usvojen (9 "za").

ZAKLJUČAK
	o iscrtavanju kolnog znaka zabrane parkiranja ispred garaža – Gomboševa ulica

1. Vijeće MO Dugave jednoglasno je podržalo zahtjev za  iscrtavanje kolnog znaka zabrane parkiranja ispred privatnih garaža u Gomoševoj ulici (9 "za").
2. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet, Sektor za promet  


















      Ad 7. Zahtjev za korištenje prostora:

- KLUB LIJEČENIH ALKOHOLIČARA – Dugave
- DOMOVINSKI POKRET – Dugave
- S. M. – volonterski rad
- SDP –ogranak Dugave 
- HDZ – ogranak Dugave 
- PLATFORMA MOŽEMO!
- UDRUGA ŠAHISTA Dugave/Travno
- UDRUGA HRV. BRANITELJA LIJČENIH OD POSTTRAUMATSKOG STRESNOG POREMEĆAJA


[bookmark: _GoBack]Predsjednik Vijeća obavijestio je vijećnike o zaprimljenim zahtjevima o korištenju prostora,  u skladu sa dogovorom na zadnjoj sjednici, a radi boljeg uvida u slobodne termine i preklapanja raspravlja se o svim pristiglim zahtjevima na ovoj sjednici,  redom, u ime Kluba liječenih alkoholičara za redovite tjedne sastanke, političke stranke Domovinski pokret za redovite tjedne sastanke, te građanke i volonterke S. M. za potrebe držanja satova hrvatskog jezika vikendom tražiteljima azila i osobama smještenima u prihvatnom centru, političke stranke SDP – ogranak Dugave, političke stranke HDZ – ogranak Dugave, Udruge branitelja liječenih od posttraumatskog sindroma, tjedne sastanke i rad sa psihologom i Udruzi šahista Dugave/Travno, raspravljalo se o korištenju male dvorane, za uredske prostorije će se na jednoj od idućih sjednica donijeti zaključci nakon rasprave. 
Svih osam zahtjeva su jednoglasno usvojena (9 "za").   

ZAKLJUČAK
	                         o zahtjevima za povremeno korištenje prostora 

 1. Vijeće MO Dugave jednoglasno je podržalo svih osam prijedloga za povremeno korištenje male dvorane, prema predanim zahtjevima  (9 "za").

2.	Vijeće donosi zaključak kojim se Klubu liječenih alkoholičara, Dugave odobrava zahtjev za povremenim korištenjem prostorija ( male dvorane) mjesne samouprave Ulica sv. Mateja 93., Dugave u traženom terminu utorkom od 18:00 do 20:00 sati

3. Vijeće donosi zaključak kojim se političkoj stranki, Domovinski pokret odobrava zahtjev za povremenim korištenjem prostorija ( male dvorane) mjesne samouprave Ulica sv. Mateja 93., Dugave u traženom terminu srijedom od 20:00 do 22:00 sati

4. Vijeće donosi zaključak kojim se S. M., za volonterski rad odobrava zahtjev za povremenim korištenjem prostorija ( male dvorane) mjesne samouprave Ulica sv. Mateja 93., Dugave u traženom terminu subotom od 10:00 do 12:00 sati

5. Vijeće donosi zaključak kojim se političkoj stranki, SDP – ogranak Dugave, odobrava zahtjev za povremenim korištenjem prostorija ( male dvorane) mjesne samouprave Ulica sv. Mateja 93., Dugave u traženom terminu srijedom od 18:00 do 20:00 sati

6. Vijeće donosi zaključak kojim se političkoj stranki, HDZ – ogranak Dugave, odobrava zahtjev za povremenim korištenjem prostorija ( male dvorane) mjesne samouprave Ulica sv. Mateja 93., Dugave u traženom terminu četvrtkom od 19:00 do 21:00 sati

7. Vijeće donosi zaključak kojim se političkoj stranki, platforma MOŽEMO!, odobrava zahtjev za povremenim korištenjem prostorija ( male dvorane) mjesne samouprave Ulica sv. Mateja 93., Dugave u traženom terminu petkom od 19:00 do 21:00 sati

8. Vijeće donosi zaključak kojim se udruzi šahista Dugave/Travno, odobrava zahtjev za povremenim korištenjem prostorija ( male dvorane) mjesne samouprave Ulica sv. Mateja 93., Dugave u traženom terminu nedjeljom od 10:00 do 14:00 sati

9. Vijeće donosi zaključak kojim se udruzi Hrvatskih branitelja liječenih od posttraumatskog stresnog poremećaja, odobrava zahtjev za povremenim korištenjem prostorija ( male dvorane) mjesne samouprave Ulica sv. Mateja 93., Dugave u traženom terminu ponedjeljkom od 20:00 do 22:00 sati


10. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za mjesnu samoupravu



      Ad 8.  Boćalište - Abramovićeva ulica


U skladu s raspravom na prethodnoj sjednici na kojoj su vijećnici informirani o problemu učestalog kršenja javnog reda i mira na navedenoj lokaciji na što građani, a posebice stanari okolnih zgrada već dugo upozoravaju jer se ondje do kasno u noć konzumira alkohol na javnom mjestu, proizvodi buka, ostavlja smeće i uriniranja na javnim površinama. Predsjednik Vijeća stavio je na glasovanje prijedlog o dostavljanju pritužbe predstavnicima MUP-a i Komunalnog redarstva Grada Zagreba. 
Zahtjev je jednoglasno usvojen (9 "za").   

ZAKLJUČAK
	o Pritužbi građana na nedopustivo ponašanje korisnika javnog boćališta u Abramovićevoj ulici

1. Vijeće MO Dugave jednoglasno je podržalo pritužbu građana i stanara okolnih zgrada  (9 "za") na učestalo remećenje javnog reda i mira uz boćalište u Abramovićevoj ulici.

2. Vezano uz ovaj problem, Vijeće traži izvješće VI. Policijske postaje i Komunalnog redarstva o postupanjima na navedenoj lokaciji.

3. Ovaj Zaključak dostavlja se MUP-u, Komunalnom redarstvu Grada Zagreba i Vijeću Gradske četvrti Novi Zagreb – istok.








	Ad 9. Saniranje dva šahta na livadi kod Čalogovićeve 24 


Vijećnik  Tomislav Maurović, istaknuo je problem i potrebu o postavljanju dva betonska poklopca na šahtovima na livadi u Čalogovićevoj ulici kod broja 24. Sadašnje stanje predstavlja potencijalnu opasnost za sigurnost prolaznika, a posebno djece, pa je prijedlog jednoglasno usvojen (9 "za"). 

ZAKLJUČAK
	o saniranju dva šahta na livadi kod Čalogovićeve ulice 24

1. Vijeće MO Dugave jednoglasno je podržalo zahtjev za hitnom sanacijom dva betonska poklopca na šahtovima na livadi u Čalogovićevoj ulici kod broja 24., budući da sadašnje stanje predstavlja opasnost za sigurnost prolaznika  (9 "za").
2. Ovaj Zaključak dostavlja se Vijeću Gradske četvrti Novi Zagreb – istok i Vodoopskrbi i odvodnji d.o.o.



	Ad 10. Čišćenje slivnika na pješačkom prijelazu kod Oktogona prema Školskom prilazu


Predsjednik Vijeća dao je riječ Josipu Josipoviću koji je izložio zahtjev skupine građana za hitno čišćenje slivnika kod dugavskog Oktogona na pješačkom prijelazu prema ulici Školski prilaz i osnovnoj školi. Riječ je o najfrekventnijem pješačkom prijelazu kojim se svakodnevno služe građani i prolaznici, a posebno đaci na putu prema školi i iz škole kući. U vrijeme obilnijih oborina redovito je poplavljen pa se od nadležnih službi zahtijeva čišćenje slivnika što bi trebalo riješiti problem.
Zahtjev je jednoglasno usvojen (9 "za").   

ZAKLJUČAK
	o čišćenju slivnika na pješačkom prijelazu kod Oktogona prema Školskom prilazu

1. Vijeće MO Dugave jednoglasno je podržalo zahtjev skupine građana za čišćenje slivnika na pješačkom prijelazu kod Oktogona prema Školskom prilazu (9 "za").
2. Ovaj Zaključak dostavlja se Vijeću Gradske četvrti Novi Zagreb – istok i Vodoopskrbi i odvodnji d.o.o.
















Ad 11. Pitanja, prijedlozi i obavijesti


Predsjednik Vijeća dao je riječ vijećniku Darku Borovcu koji je istaknuo potrebu iscrtavanja parkirnih mjesta u ulici Kauzlarićev prilaz. U raspravi je istaknuta potreba cjelovitog rješenja što hitnijeg iscrtavanja parkirnih mjesta u cijelom naselju. Nakon toga je predsjednik Vijeća Berislav Ptiček istaknuo potrebu što hitnijeg popravka kablova do četiri stupa javne rasvjete u ??? kako bi se u noćnim satima omogućilo nesmetano kretanje građana. Vijećnici Josip Josipović i Oskar Pigac istaknuli su potrebu uklanjanja cestovnih bljeskalica postavljenih na frekventnijim pješačkim prijelazima u Dugavama jer prema iskustvima vozača ometaju pažnju prilikom upravljanja motornim vozilom, a ne pridonose boljoj vidljivosti pješaka, te se tako potencijalno ugrožava njihova sigurnost, što sigurno nije bila namjera prilikom postavljanja bljeskalica. 


		
Dovršeno u 20.35 sati.

Zapisnik izradio:
Kruno Petrinović

[bookmark: Tekst10]KLASA: 026-02/21-002/1840
URBROJ:  251-06-11-902-21-2
Zagreb, 19. listopada 2021.                 

.                 

Predsjednik
Vijeća Mjesnog odbora
Dugave

Berislav Ptiček

